Harold Elliot Varmus

Harold Elliot Varmus (* 18. december 1939, Oceanside, New York, USA) je americký biológ, držiteľ Nobelovej ceny. Spoločne s Johnom Michaelom Bishopom získali Nobelovu cenu za fyziológiu alebo medicínu v roku 1989 za objav bunkového pôvodu retrovírusových onkogénov.

Od januára 2000 bol prezidentom Memorial Sloan-Kettering Cancer Center v New Yorku. V rokoch 1993 až 2000 bol riaditeľom Národného inštitútu zdravia (NIH, USA). Pred rokom 1993 bol členom fakulty na Kalifornskej univerzite v San Franciscu. Je spoluzakladateľom a predsedom dozornej rady „Verejnej vedeckej knižnice“ (Public Library of Science, USA). Titul B.A. získal na Amherst College, titul M.A. na Harvardovej univerzite a titul M.D. na Columbia University.

Osobnosti USA v medicíne
Biológovia USA
Nositelia Nobelovej ceny za fyziológiu alebo medicínu
Členovia American Philosophical Society
Osobnosti zo štátu New York